На основу члана 37 Статута града Ниша ("Службени лист града Ниша", број 88/08),

Скупштина Града Ниша на седници одржаној \_\_\_\_\_\_\_2016. године донела је

**Р Е Ш Е Њ Е**

I **УСВАЈА СЕ**  Извештај о раду и пословању Нишког симфонијског оркестра за 2015. годину, број 204 од 26.02.2016.године, који је Одлуком број VIII - 206 - 2 од 29.02.2016. године усвојио Управни одбор Установе.

II Решење доставити Нишком симфонијском оркестру, Управи за културу и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

**Председник**

**Мр Раде Рајковић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду јавних предузећа, установа и других јавних служби чији је оснивач или већински власник Град.

Одлуком број VIII - 206 - 2 од 29.02.2016. године, Управни одбор Установе.

усвојио је Извештај о раду и пословању Нишког симфонијског оркестра за 2015. годину, број 204 од 26.02.2016.године и доставио га Управи културу у даљу надлежност.

У току 2015. године Нишки симфонијски оркестар одржао укупно 60 концeрата, oд тога 12 Премијерних концерата у складу са Програмом рада Нишког симфонијског оркестра за 2015. годину. Одржано је 8 представа, опера ,,Севиљски берберин“, три премијерна концерта на Нишком музичким свечаностима, три донаторска концерта (премијере), за набавку енглеског рога, 15 педагошких концерата, четири променадна концерта, један премијерни концерт поводом дана музике у сарадњи са Француским институтом, 1 свечани концерт у Градској кући, 11 концерата поводом гостовања у иностранству (Шпанија и Португалија) и два хуманитарана концерта у организацији Нишког симфонијског оркестра.

Имајући у виду да је Извештај о раду и пословању Нишког симфонијског оркестра за 2015. годину сачињен у складу са законом и прописима Града, као и циљевима садржаним у оснивачком акту Установе, Управа за културу предлаже доношење Решења као у диспозитиву.

Начелник

Управе за културу

Небојша Стевановић